《雨霁二首 其二》
宋代·方一夔

谁传春涨没溪毛，又喜朝晴暖土膏。箬裹旋生新接树，花窠重发旧栽桃。

扫蜂上彗经营早，通燕归帘结构牢。莫道山中勋业少，等閒善类入钧陶。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。